CELEX: 31990R2975
Language: el
Date: 1990-10-15 00:00:00
Title: Κανονισμός (ΕΟΚ) αριθ. 2975/90 της Επιτροπής της 15ης Οκτωβρίου 1990 για την τροποποίηση του κανονισμού (ΕΟΚ) αριθ. 1150/90 περί της θέσπισης λεπτομερών κανόνων εφαρμογής του καθεστώτος που εφαρμόζεται κατά την εισαγωγή ορισμένων προϊόντων που υπάγονται στον τομέα του γάλακτος και των γαλακτοκομικών προϊόντων καταγωγής των κρατών της Αφρικής, της Καραϊβικής και του Ειρηνικού (ΑΚΕ) ή των υπερποντίων χωρών και εδαφών (ΥΧΕ)

Avis juridique important

|

31990R2975

Κανονισμός (ΕΟΚ) αριθ. 2975/90 της Επιτροπής της 15ης Οκτωβρίου 1990 για την τροποποίηση του κανονισμού (ΕΟΚ) αριθ. 1150/90 περί της θέσπισης λεπτομερών κανόνων εφαρμογής του καθεστώτος που εφαρμόζεται κατά την εισαγωγή ορισμένων προϊόντων που υπάγονται στον τομέα του γάλακτος και των γαλακτοκομικών προϊόντων καταγωγής των κρατών της Αφρικής, της Καραϊβικής και του Ειρηνικού (ΑΚΕ) ή των υπερποντίων χωρών και εδαφών (ΥΧΕ)  

Επίσημη Εφημερίδα αριθ. L 283 της 16/10/1990 σ. 0016 - 0016

***** ΚΑΝΟΝΙΣΜΟΣ (ΕΟΚ) αριθ. 2975/90 ΤΗΣ ΕΠΙΤΡΟΠΗΣ  της 15ης Οκτωβρίου 1990  για την τροποποίηση του κανονισμού (ΕΟΚ) αριθ. 1150/90 περί θεσπίσεως λεπτομερών κανόνων εφαρμογής του καθεστώτος που εφαρμόζεται κατά την εισαγωγή ορισμένων προϊόντων που υπάγονται στον τομέα του γάλακτος και των γαλακτοκομικών προϊόντων καταγωγής των κρατών της Αφρικής, της Καραϊβικής και του Ειρηνικού (ΑΚΕ) ή των υπερποντίων χωρών και εδαφών (ΥΧΕ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 715/90 του Συμβουλίου της 5ης Μαρτίου 1990 σχετικά με το καθεστώς που εφαρμόζεται σε γεωργικά προϊόντα και σε ορισμένα εμπορεύματα που προκύπτουν από τη μεταποίηση γεωργικών προϊόντων, καταγωγής των χωρών της Αφρικής, της Καραϊβικής και του Ειρηνικού (ΑΚΕ) ή των υπερποντίων χωρών και εδαφών (ΥΧΕ) (1), και ιδίως το άρθρο 27 παράγραφος 1,  Εκτιμώντας:  ότι, κατά τη σύνταξη του κανονισμού (ΕΟΚ) αριθ. 1150/90 της Επιτροπής (2), υπεισήλθαν ορισμένα λάθη ή ατέλειες στο κείμενό του· ότι πρέπει, συνεπώς, να εξαλειφθούν τα λάθη αυτά και να βελτιωθεί το κείμενο ορισμένων άρθρων του εν λόγω κανονισμού·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1150/90 τροποποιείται ως εξής:  1. Στο άρθρο 2 παράγραφος 1, η εισαγωγική φράση αντικαθίσταται από το ακόλουθο κείμενο:  «Οι όγκοι των ποσοστώσεων που αναφέρονται στο άρθρο 7 του κανονισμού (ΕΟΚ) αριθ. 715/90 κατανέμονται κατά τη διάρκεια του έτους ως εξής:»  2. Στο άρθρο 3:  - τα στοιχεία β) και γ) αντικαθίστανται από το ακόλουθο κείμενο:  «β) η αίτηση πιστοποιητικού μπορεί να περιλαμβάνει τις ποσοστώσεις που αναφέρονται στο άρθρο 7 του κανονισμού (ΕΟΚ) αριθ. 715/90. Δεν μπορεί να περιλαμβάνει περισσότερα προϊόντα που υπάγονται στους κωδικούς ΣΟ 0402 και 0406 που κατάγονται από ένα μόνο κράτος της Αφρικής, της Καραϊβικής και του Ειρηνικού (ΑΚΕ) ή από τις υπερπόντιες χώρες και εδάφη (ΥΧΕ). Στις περιπτώσεις αυτές, όλοι οι κωδικοί ΣΟ αναγράφονται στη θέση 16 και η περιγραφή τους αναγράφεται στη θέση 15·  γ) η αίτηση πιστοποιητικού και το πιστοποιητικό περιλαμβάνουν, στη θέση 8, την ένδειξη του κράτους ΑΚΕ ή ΥΧΕ από τα οποία κατάγεται το εν λόγω προϊόν· το πιστοποιητικό δημιουργεί την υποχρέωση εισαγωγής από την αναφερόμενη χώρα.»  - το δεύτερο εδάφιο διαγράφεται.  3. Στο άρθρο 4 παράγραφος 2, οι όροι «χώρες προελεύσεως» αντικαθίστανται από τους όρους «χώρες καταγωγής».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Οκτωβρίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 84 της 30. 3. 1990, σ. 85.  (2) ΕΕ αριθ. L 114 της 5. 5. 1990, σ. 21.